# name
La nova Directiva 2024/2853/UE, sobre responsabilitat pels danys causats per productes defectuosos, en el context de la economia circular i de les tecnologies digitals emergents

# metadata.dc.description.abstract[].value
Mitjançant la seva promulgació el passat 23 d’octubre de 2024, la nova Directiva 2024/2853/UE “sobre responsabilidad por los daños causados por productos defectuosos” (DOUE L de 18.11.2024), ha assolit la recta final. Aquest text, cridat a derogar i substituir la precedent directiva sobre la matèria (la Directiva 85/374/CEE, de 25 de juliol de 1985), és fruit de dos canvis socioeconòmics rellevants: d’una banda, el trànsit de l’“economia líneal” (col·loquialment coneguda com ”de usar y tirar”) a la incipient – i promoguda  – economia “circular”, que reutilitza, repara i recicla, tot evitant fabricar de nou; d’altra banda, els reptes, també jurídics, que plantegen les tecnologies més recents de l’era digital i, particularment, la intel·ligència artificial (IA). Aquests canvis expliquen que l’esmentada Directiva 2024/2853/UE formi part d’un conjunt més ampli de noves mesures legislatives de la UE. Així, pel que fa al foment de l’economia circular, aquesta Directiva de responsabilitat civil (extracontractual) per raó de productes defectuosos o insegurs és quasi contemporània de la Directiva 2024/1799, de 13 de juny 2024, “por la que se establecen normas comunes para promover la reparación de bienes”. Quant a la resolució (segurament, només provisional) dels reptes suscitats per la IA, cal esmentar una  proposta de directiva, paral·lela i coetània a la que, el seu dia, fou Proposta de directiva de “productes”: es tracta de la Proposta de futura Directiva “relativa a la adaptación de las normas de responsabilidad civil extracontractual a la inteligencia artificial”, de 28/09/2022 (COM [2022] 496final).

# metadata.dc.publisher[].value
Universitat de Barcelona. Generalitat de Catalunya. Agència Catalana del Consum. CRal Blog sobre Consum responsable i Resolució alternativa de litigis

# metadata.dc.rights[].value
cc by-nc-nd (c) Marco Molina, Juana, 2024

# metadata.dc.source[].value
Documents de treball/Informes (Càtedra UB ACdC d’Estudis de Consum i Resolució Alternativa de Litigis)

# metadata.dc.title[].value
La nova Directiva 2024/2853/UE, sobre responsabilitat pels danys causats per productes defectuosos, en el context de la economia circular i de les tecnologies digitals emergents